Missatge: Bones, amics i amigues usuaris Per avui us tenc proposat que comenteu anècdotes que hàgiu sentit a dir sobre l'àrdua i difícil tasca de l'aprenentatge del català als qui no en saben. Per exemple, la meva professora de català ens va explicar a classe que tenia un alumne que havia dit que "se n'anava a penjar-se". Clar, en aquells moments la classe es va estranyar d'allò, ans era viu encara. Passava que el que realment volia dir és que se n'havia anat a colgar-se, que és com deim a Mallorca "adormir-se" Salut i llengua arreu!!!
Emocions: anticipation
joy

Resposta: Afortunadament, davant de casa meva hi ha un bar on tenen Xoriguer. Em va de conya per quan se m'acaba el de casa perquè agafo algun dels centenars de gots reutilitzables de concerts que tinc apilats a casa, demano una pomada i torno a casa a fotre-me -la. Un dia hi vaig anar i hi havia una noia negra que mig parlava en català. Li vaig demanar la pomada i després de regirar les neveres em va dir que no en tenia. Li vaig dir, "Sí, mira, hi ha l'ampolla de Xoriguer allà", assenyalant el prestatge. I la noia em va mirar confosa i em va demanar quèera una pomada. Li vaig respondre "Xoriguer amb refresc de llimona" (versió standard i sacrilegi pels menorquins, és cert). La noia es pensava que era suc de poma, una deducció lògica si tenim en compte que el suc de taronja és "taronjada" i el suc de llimona és "llimonada"
Emocions: joy